b'\n_START_ARTICLE_\nZoltan K\xc3\xb6vecses\n_START_SECTION_\nBiografia\n_START_PARAGRAPH_\nEs titul\xc3\xa0 a la Universitat E\xc3\xb6tv\xc3\xb6s Lor\xc3\xa1nd en l\'any 1972, i es doctor\xc3\xa0 a l\'Acad\xc3\xa8mia de Ci\xc3\xa8ncies d\'Hongria en l\'any 1988. Per la seva tasca com a lexic\xc3\xb2graf va rebre un "Quality Award" en l\'any 2000 i el Premi Orsz\xc3\xa1gh L\xc3\xa1szl\xc3\xb3 en l\'any 2004.\n_START_SECTION_\nCamp d\'investigaci\xc3\xb3\n_START_PARAGRAPH_\nEl seu principal camp d\'investigaci\xc3\xb3 inclou la conceptualitzaci\xc3\xb3 de les emocions, l\'estudi dels idiomacismes i les variacions intraculturals de les met\xc3\xa0fores. Ha obert un important debat sobre si l\'expressi\xc3\xb3 ling\xc3\xbc\xc3\xadstica nom\xc3\xa9s serveix per explicar l\'emoci\xc3\xb3 o si \xc3\xa9s capa\xc3\xa7 d\'expressar-la. El 2003 va aprofundir en la seva recerca sobre la met\xc3\xa0fora a la Universitat de Calif\xc3\xb2rnia Berkeley juntament amb Georges Lakoff, autor de "No pensis en un elefant"_NEWLINE_Actualment treballa en la conceptualitzaci\xc3\xb3 de les emocions i la relaci\xc3\xb3 entre el llenguatge, la ment i la cultura des d\'una perspectiva ling\xc3\xbc\xc3\xadstica cognitiva. Ha estat professor visitant en diverses universitats dels Estats Units i d\'Europa. Entre les seves publicacions cal destacar Emotion Concepts (Springer-Verlag, 1990), Metaphor: a practical introduction (Oxford University Press, 2002) i Language, Mind, and Culture. An Introduction (Oxford University Press, 2006).'